The Doors is die debuutalbum van die Amerikaanse rockgroep The Doors, vrygestel op 4 Januarie 1967. Die album bevat hul deurbraak enkelsnit " Light My Fire " en die lang liedjie " The End " met sy Oidipus-kompleks gesproke woorddeel. The Doors was sentraal tot die ontwikkeling van psigedeliese rock en word krities bekroon. In 2012 was dit nommer 42 in die Rolling Stone-tydskrif se 500 beste albums van alle tye. Die oorspronklike album het 20 miljoen eksemplare verkoop, en is in die Grammy Hall of Fame ingesluit. Light My Fire is ook in die Grammy Hall of Fame ingesluit. Dit is verskeie kere heruitgegee op CD, insluitende 'n 2007-remaster en 'n 2017 "50ste verjaarsdag Deluxe-uitgawe." In 2015 het die Library of Congress The Doors gekies vir insluiting in die nasionale-opnameregister gebaseer op die kulturele, artistieke of historiese betekenis van die album. The Doors se finale lid is in die middel van 1965 aangestel nadat Ray Manzarek se twee broers die groep verlaat het en Robby Krieger by hulle aangesluit het. Krieger het op daardie staduim maar slegs ses maande lank die elektriese kitaar gespeel, toe hy genooi is om 'n lid van die groep te word.